**Sfaturi Utile**

**Cum să găsiţi bilete de avion mai ieftine**

1. **Comparaţi ofertele.**

Înainte de a procura un bilet, se recomandă să studiaţi piaţa, identificînd costul mediu al biletului şi comparînd ofertele.

1. **Verificaţi tarifele la date si ore diferite**.

Preţul biletelor de avion variază în funcţie de cerere şi ofertă, astfel că un bilet care costă azi 99 EURO, mîine poate costa 139 EURO – fie pentru că au fost epuizate biletele la tariful de 99 EURO, fie din motive de marketing, ce ţin de compania aeriană. De regulă, zborurile cu decolare vinerea sau sîmbăta sunt mai scumpe, pentru că se adresează în special oamenilor de afaceri. La multe bilete ieftine funcţionează regula şederii la destinaţie a nopţii de sîmbătă spre duminică (Sunday rule). Costul biletului se poate modifica şi de la o oră la alta.

1. **Rezerva biletele online**.

Rezervările online adesea sunt cu cel puţin 10% mai ieftine. Cumpărînd biletul online, beneficiaţi de o reducere considerabilă. Agenţiile obişnuiesc să calculeze cursul LEU/EURO la cursul BNM+1% sau + 2%, pe cînd, atunci  cînd achitaţi cu cardul în LEI, la cursul interbancar (mai favorabil decat cursul BNM), conversia se face automat din EURO în LEI. Unele oferte vor percepe şi o taxă de rezervare care se adaugă la costul biletului.

1. **Cumpăraţi biletele în avans.**

Cu cît veţi cumpăra mai repede biletele, cu atît veţi avea şanse să le cumpăraţi mai ieftin, avînd în vedere că locurile cu tarife mici sunt limitate şi funcţionează pe principiul “primul venit, primul servit”. Cu cît se apropie data zborului, biletele vor fi mai scumpe, se recomandă sa fie procurate cu cel putin 14 zile înainte, atîta vreme cît nu sunt cazuri de forţă majoră. Unele bilete pot fi achiziţionate cu 6 luni sau chiar cu un an înainte, mai ales în cazul zborurilor peste Ocean.

1. **Evitaţi perioadele aglomerate**.

În preajma sărbătorilor – Paşte, Crăciun, Anul Nou, cînd cererea de bilete este foarte mare, iar companiile nu au nici un interes sa reducă preţul, evitaţi să călătoriţi. Aici fac parte şi sărbătorile locale, (zilele nationale, Thanksgiving Day etc), sau evenimente majore, cum ar fi festivalurile, olimpiadele, carnavalurile etc, dacă scopul călătoriei dumneavoastră nu are nici o legătură cu acestea.

1. **Cumpăraţi bilete dus-întors.**

Biletele dus-intors sunt mai convenabile decît cele dus. Comparaţi tarifele şi alegeţi în consecinţă!

1. **Evitaţi bagajele in exces.**

Cele mai multe companii low-cost au introdus taxe suplimentare. Preţul biletului nu include şi costul bagajelor, care se calculează per bagaj şi per segment. Spre exemplu, la o cursă low cost, pentru fiecare bagaj veţi plăti de exemplu 10 EURO la dus şi alţi 10 EURO la întors. Această opţiune de regulă o veţi face în momentul rezervării online, iar pentru bagajele care nu figurează pe rezervarea iniţială veţi plăti in aeroport dublu. La o călătorie cu o familie formată din 4 membri, 2 adulţi şi 2 copii, numai bagajele vă vor costa minim 80 EURO. Aşa că gîndiţi-vă la ce puteţi renunţa. De asemenea, la costul de bază al biletului se pot adăuga şi alte tarife speciale, de exemplu pentru echipamentul sportiv (schiuri, placa de surfing), cărucioare etc.

1. **Programe de fidelizare**.

Majoritatea companiilor oferă clienţilor care zboară frecvent programe de fidelizare. Cele mai multe funcţionează pe principiul punctelor sau milelor acumulate, convertibile, in anumite condiţii, în vouchere, călătorii gratuite, cu discount sau cadouri.